CELEX: E2016J0019
Language: el
Date: 2017-11-27 00:00:00
Title: Απόφαση του Δικαστηρίου, της 27ης Νοεμβρίου 2017, στην υπόθεση E-19/16 — Thorbjørn Selstad Thue υποστηριζόμενη από την Ομοσπονδία Νορβηγικής Αστυνομίας (Politiets Fellesforbund) κατά της νορβηγικής κυβέρνησης (Οδηγία 2003/88/ΕΚ — Προστασία της ασφάλειας και της υγείας των εργαζομένων — Χρόνος εργασίας — Δαπάνες ταξιδιού από και/ή προς τόπο διαφορετικό από τον σταθερό ή συνήθη τόπο παρουσίας του εργαζομένου)

5.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 119/10
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 27ης Νοεμβρίου 2017
   στην υπόθεση E-19/16
   Thorbjørn Selstad Thue υποστηριζόμενη από την Ομοσπονδία Νορβηγικής Αστυνομίας (Politiets Fellesforbund) κατά της νορβηγικής κυβέρνησης
   
      (Οδηγία 2003/88/ΕΚ — Προστασία της ασφάλειας και της υγείας των εργαζομένων — Χρόνος εργασίας — Δαπάνες ταξιδιού από και/ή προς τόπο διαφορετικό από τον σταθερό ή συνήθη τόπο παρουσίας του εργαζομένου)
   
   (2018/C 119/11)
   Στην υπόθεση E-19/16, Thorbjørn Selstad Thue, υποστηριζόμενη από την Ομοσπονδία Νορβηγικής Αστυνομίας (Politiets Fellesforbund) κατά της νορβηγικής κυβέρνησης – ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, από το Ανώτατο Δικαστήριο της Νορβηγίας (Norges Høyesterett), σχετικά με την ερμηνεία του άρθρου 2 της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χώρου εργασίας, το Δικαστήριο, αποτελούμενο από τους Carl Baudenbacher, πρόεδρο και εισηγητή δικαστή, Per Christiansen και Ása Ólafsdóttir (ad hoc), δικαστές, εξέδωσε απόφαση στις 27 Νοεμβρίου 2017, το διατακτικό της οποίας έχει ως εξής:
   
               1.
            
            
               Ο αναγκαίος χρόνος που αναλώνεται σε μετακίνηση, εκτός των κανονικών ωρών εργασίας, από έναν εργαζόμενο, όπως ο αναιρεσείων, από και/ή προς τόπο διαφορετικό από τον σταθερό ή συνήθη τόπο παρουσίας προκειμένου να ασκήσει τη δραστηριότητα ή τα καθήκοντά του στον εν λόγω άλλο τόπο, όπως απαιτείται από τον εργοδότη του, συνιστά «χρόνο εργασίας», κατά την έννοια του άρθρου 2 της οδηγίας 2003/88/ΕΚ.
            
         
               2.
            
            
               Δεν απαιτείται αξιολόγηση της έντασης όσον αφορά τον όγκο της εργασίας που εκτελείται κατά τη διάρκεια της μετακίνησης.
            
         
               3.
            
            
               Η συχνότητα των εν λόγω μετακινήσεων είναι επουσιώδης, εκτός εάν έχουν ως αποτέλεσμα τη μεταφορά του τόπου εργασίας του εργαζομένου σε νέο σταθερό ή συνήθη τόπο παρουσίας.